Diari Oficial de la Generalitat Valenciana


Sumari del DOGV 184, del 09-08-1984 (1984/803273)

ORDRE de 10 de juliol de 1984, de la Conselleria d'Obres Públiques, Urbanisme i Transports, per la qual s'autoritza l'arrodoniment del preu dels bitllets en els Serveis Públics Regulars de Transport de Viatgers per Carretera, en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   184

Data del DOGV
:   09-08-1984

Secció del DOGV
:   ALTRES DISPOSICIONS

Número del document
:   1984/803273


Data del document
:   10-07-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 10 de juliol de 1984, de la Conselleria d'Obres Públiques, Urbanisme i Transports, per la qual s'autoritza l'arrondoniment del preu dels billets en els Serveis Públics, Regulars de Transports de Viatgers per Carretera, en l'àmbit territorial de la Comunitat Valenciana.  
L'OM de 29 de desembre de 1983, del Ministeri de Transports, Turisme i Comunicacions autoritzà l'elevació en un 8 % de les tarifes dels serveis públics regulars de transports de viatgers per carretera.   
A la vista de l'elevació esmentada, i a fi de facilitar l'operativitat i fluïdesa en el transport regular de viatgers per carretera, tot agilitzant l'expedició de bitllets i els canvis de moneda, cal autoritzar l'arrodoniment a múltiples de cinc pessetes dels preus dels billets dels serveis esmentats, evitat així els inconvenients de falta de moneda fraccionària.   
ORDENE:   
Primer  
S'autoritza l'arrodoniment per excés o per defecte al múltiple de cinc pessetes més pròxim, segons escaiga, dels preus dels bitllets i mínims de percepció dels serveis públics regulars de transport de viatgers per carretera, en l?àmbit territorial de la Comunitat Valenciana, a fi d'eliminar les fraccions inferiors a cinc pessetes.   
Segon  
Els quadres de preus que s'autoritzen amb aquest arrodoniment no suposaran. en cap de cos, variació de les tarifes-base autoritzades en cada concessió.   
Tercer  
L'autorització corresponent en aquests arrodoniments per excés o per defecte afectarà necessàriament a tots els preus de bitllets inclosos en cada quadre.   
Quart  
Queden exceptuats d'aquests arrodoniments els bitllets corresponents a l'aplicació de les tarifes especials previstes en l'article 73 del vigent Reglament d'Ordenació dels Transports mecànics per carretera (anada i tornada, abonaments, etc.).   
Cinquè  
En relació amb els bitllets que figuren en els quadres amb import inferior a cinquanta pessetes, les Empreses que s'acullen en aquesta disposició hauran de tenir a disposició dels usuaris trics de bitllets al preu de la tarifa-base autoritzada.   
Sisè  
Es concedeix un termini d'un mes a partir de l'entrada en vigor d'aquesta ordre, perquè les Empreses que desitgen acollir-s'hi presenten la sol·licitud corresponent i els quadres de preus, per a l'aprovació, davant les respectives Direccions Territorials de Transports d'aquesta Conselleria.   
Setè  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 10 de juliol de 1984.   
El Conseller d'Obres Públiques, Urbanisme i Transports,  
VICENT LLOMBART I ROSA